Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 471/12/4403	Nitra, 26.8.2013
EEČ : 2-32-169-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
Poškodená osoba XXXXX, spol. s r.o., XXXXX, XXXXX XXXXX, IČO: XXXXX,  neuplatnila  nárok na náhradu škody. 
Obvinený zložil peňažnú sumu na všeobecne prospešné účely vo výške 70,- € na účet Okresnej prokuratúry XXXXX, vedený vo VÚB, a.s. XXXXX, na č. ú.: 1836496151/0200 dňa 26.07.2013.  
a.	Suma odovzdaná štátu na peňažnú pomoc obetiam trestnej činnosti: 70,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obvodné oddelenie PZ Lužianky pod spisovou značkou ORP-1503/LU-NR-2012.
Trestné stíhaie bolo vedené proti obvinenému XXXXX na tom skutkovom základe, že dňa 29.05.2012 v čase asi o 00.05 hod. prišiel na námestie pri obecnom úrade v obci XXXXX pri kopu štrku patriacu poškodenému subjektu XXXXX, spol. s r.o., XXXXX, XXXXX XXXXX, IČO: XXXXX, a lopatou naložil na podomácky vyrobenú káričku s rozmermi 0,86 m x 0,7 m x 0,35 m štrk v objeme približne 0,3 m^3, a štrk na káričke odviezol pri rodinný dom č. 648 v obci XXXXX, kde štrk vysypal, čím svojim konaním spôsobil poškodenému subjektu XXXXX, spol. s r.o., XXXXX, XXXXX XXXXX, IČO: XXXXX, odcudzením škodu vo výške 6,60 €, a rozkazom Obvodného úradu XXXXX, odbor všeobecnej vnútornej správy sp. zn. Pk-2264/2011/12542-Vt zo dňa 05.09.2011, ktorý nadobudol právoplatnosť dňa 04.10.2011, bol uznaný vinným z priestupku proti majetku - krádeže - podľa  § 50 odsek 1 zákona č. 372/1990 Zb. o priestupkoch v znení neskorších predpisov a bola mu uložená pokuta 30,- €, teda obvinený XXXXX prisvojil si cudziu vec tým, že sa jej zmocnil a bol za obdobný čin v predchádzajúcich dvanástich mesiacoch postihnutý, čím spáchal obvinený XXXXX prečin krádež podľa § 212 odsek 2 písmeno f) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov.

Odôvodnenie: 
	Obvinený v rámci mediačného konania začatého na pokyn prokurátora tunajšej prokuratúry vyhlásil, že spáchal skutok, za ktorý je stíhaný, poškodená osoba XXXXX, spol. s r.o., XXXXX, XXXXX XXXXX, IČO: XXXXX, neuplatnila  nárok na náhradu škody, obvinený zložil na účet Okresnej prokuratúry Nitra sumu 70,- € a určil 100 % peňažnej sumy štátu na peňažnú pomoc poškodeným podľa osobitného zákona, pričom nie sú pochybnosti o tom, že vyhlásenie obvineného bolo vykonané slobodne, vážne a určito a že peňažná suma nie je zrejme neprimeraná závažnosti spáchaného trestného činu. 
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery možno považovať takýto spôsob rozhodnutia za dostačujúci. 

Poučenie: 
Proti tomuto uzneseniu v časti týkajúcej sa výroku o zastavení trestného stíhania je prípustná sťažnosť, ktorú možno podať na Okresnej prokuratúre Nitra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Ďurík
prokurátor